РЕГЛАМЕНТ (ЕО) № 1169/2008 НА КОМИСИЯТА
от 25 ноември 2008 година
за изменение на Регламент (ЕО) № 1449/2007 по отношение на датите за подаване на заявления за лицензии за внос през 2008 г. в рамките на тарифните квоти за захар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 148, буква в) във връзка с член 4 от него,
като има предвид, че:
(1)
Член 5 от Регламент (ЕО) № 1449/2007 на Комисията от 7 декември 2007 г. за дерогация от регламенти (ЕО) № 2402/96, (ЕО) № 2058/96, (ЕО) № 2375/2002, (ЕО) № 2305/2003, (ЕО) № 950/2006, (ЕО) № 955/2005, (ЕО) № 969/2006, (ЕО) № 1100/2006, (ЕО) № 1918/2006, (ЕО) № 1964/2006, (ЕО) № 1002/2007 и (ЕО) № 508/2007 по отношение на датите за подаване на заявления и за издаване на лицензии за внос през 2008 г. в рамките на тарифните квоти за сладки картофи, нишесте от маниока, зърнени култури, ориз, захар и маслиново масло и за дерогация от регламенти (ЕО) № 1445/95, (ЕО) № 1518/2003, (ЕО) № 596/2004 и (ЕО) № 633/2004 по отношение на датите за издаване на лицензии за износ през 2008 г. в сектора на говеждото и телешкото месо, свинското месо, яйцата и птичето месо (2) предвижда дерогация за 2008 г. по отношение на датите за подаване на заявления за лицензии за внос в рамките на тарифните квоти за захар.
(2)
С Регламент (ЕО) № 950/2006 на Комисията от 28 юни 2006 г. за установяване на подробни правила за прилагането през 2006/2007, 2007/2008 и 2008/2009 стопански години на вноса и рафинирането на захарни продукти по някои тарифни квоти и преференциални споразумения (3), изменен с Регламент (ЕО) № 892/2008 (4), са открити нови тарифни квоти с поредни номера от 09.4431 до 09.4437. Дерогацията по отношение на датите за подаване на заявления за лицензии за внос следва да бъде разширена, за да включи тези нови квоти, и Регламент (ЕО) № 1449/2007 следва да бъде съответно изменен.
(3)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Член 5, параграф 1 от Регламент (ЕО) № 1449/2007 се заменя със следния текст:
„1. Чрез дерогация от член 4, параграф 2 от Регламент (ЕО) № 950/2006, заявления за лицензии за внос на захарни продукти за 2008 г. в рамките на квотите от 09.4331 до 09.4351, от 09.4315 до 09.4320, от 09.4324 до 09.4328, 09.4365, 09.4366, 09.4380, 09.4390 и от 09.4431 до 09.4437 се подават най-късно до петък 12 декември 2008 г., 13:00 часа брюкселско време.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 ноември 2008 година.